CELEX: 62015TN0548
Language: lt
Date: 2015-09-22 00:00:00
Title: Byla T-548/15: 2015 m. rugsėjo 22 d. pareikštas ieškinys byloje Guiral Broto/VRDT – Gastro & Soul (Café del Sol)

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/58
            
         2015 m. rugsėjo 22 d. pareikštas ieškinys byloje Guiral Broto/VRDT – Gastro & Soul (Café del Sol)
   
   (Byla T-548/15)
   (2015/C 398/73)
   Kalba, kuria surašytas ieškinys: ispanų
   
      Šalys
   
   
      Ieškovas: Ramón Guiral Broto (Marbelja, Ispanija), atstovaujamas advokato J. de Castro Hermida
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: Gastro & Soul GmbH (Hildesheimas, Vokietija)
   
      Su procedūra VRDT susijusi informacija
   
   
      Pareiškėja: kita procedūros Apeliacinėje taryboje šalis
   
      Prekių ženklas, dėl kurio kilo ginčas: žodinis Bendrijos prekių ženklas „Café del Sol“ – Registracijos paraiška Nr. 6 105 985
   
      Procedūra VRDT: protesto procedūra
   
      Ginčijamas sprendimas: 2015 m. liepos 16 d. VRDT penktosios apeliacinės tarybos sprendimas byloje R 2755/2014-5
   
      Reikalavimai
   
   Ieškovas Bendrojo Teismo prašo:
   
               —
            
            
               Panaikinti ginčijamą sprendimą ir pripažinti priimtinu protestą, grindžiamą ankstesniu prekių ženklu, kuris priklauso protestą pateikusiam Ramón Guiral Broto, t. y. Ispanijos prekių ženklu Nr. 2348110, priskiriamu 42 klasei pagal Nicos klasifikaciją.
            
         
               —
            
            
               Pripažinus protestą priimtinu, patvirtinti protestų skyriaus priimtą sprendimą, kuriuo buvo atmesta Vokietijos komercinė bendrovė Gastro & Soul GmbH pateikta Bendrijos prekių ženklo paraiška Nr. 006105985 „CAFÉ DEL SOL“ dėl „Maisto ir gėrimų parūpinimo paslaugų bei laikino apgyvendinimo“ paslaugų, priskiriamų 43 klasei pagal Nicos klasifikaciją; arba, jeigu Bendrasis Teismas neturi tokios jurisdikcijos, grąžinti ginčą nagrinėti VRTD apeliacinei tarybai ir nurodyti pripažinti protestą priimtinu.
            
         
               —
            
            
               Kiek tai susiję su įrodymais, priimti ne tik per administracinę procedūrą pateiktus įrodymus, bet ir prie šioje byloje pareikšto ieškinio pridėtus ir nuo 1 iki 4 sunumeruotus bei prie ieškinio pridėtame priedų sąraše išvardytus įrodymus.
            
         
      Pagrindai, kuriais remiamasi
   
   
               —
            
            
               Ginčijamame sprendime Apeliacinė taryba priėmė sprendimą ultra petita, nes protesto nepriimtinumo, kaip vieno iš ieškinio pagrindų, ieškovas ieškinyje nenurodė.
            
         
               —
            
            
               Reglamento Nr. 207/2009 8 straipsnio 1 dalies b punkto pažeidimas.